เงินจำนำข้าว
โครงการรับจำนำข้าวของรัฐบาลที่ผ่านมา 2 ปี ต้องใช้เงินกู้ก้อนโต โดยเริ่มต้นโครงการรับจำนำตามที่คณะรัฐมนตรีมีมติให้ใช้เงินกู้ในวงเงินไม่เกิน 5 แสนล้านบาท เป็นเงินหมุนเวียนในการรับจำนำ แบ่งเป็นเงินกู้ที่กระทรวงการคลังค้ำให้ธนาคารเพื่อการเกษตรและสหกรณ์การเกษตร (ธ.ก.ส.) จำนวน 4.1 แสนล้านบาท และเป็นเงินสภาพคล่องจาก ธ.ก.ส. 9 หมื่นล้านบาท
29 ต.ค. 2565

โครงการรับจำนำข้าวของรัฐบาลที่ผ่านมา 2 ปี ต้องใช้เงินกู้ก้อนโต โดยเริ่มต้นโครงการรับจำนำตามที่คณะรัฐมนตรีมีมติให้ใช้เงินกู้ในวงเงินไม่เกิน 5 แสนล้านบาท เป็นเงินหมุนเวียนในการรับจำนำ แบ่งเป็นเงินกู้ที่กระทรวงการคลังค้ำให้ธนาคารเพื่อการเกษตรและสหกรณ์การเกษตร (ธ.ก.ส.) จำนวน 4.1 แสนล้านบาท และเป็นเงินสภาพคล่องจาก ธ.ก.ส. 9 หมื่นล้านบาท
อย่างไรก็ตาม การระบายข้าวของรัฐบาลมีปัญหา เนื่องจากราคารับจำนำสูงกว่าราคาตลาดจำนวนมาก ทำให้ขายข้าวได้ยาก และขายได้ก็ขาดทุน ส่งผลให้มีเงินหมุนเวียนมาไม่พอรับจำนำข้าวรอบใหม่ ครม.จึงต้องมีมติเพิ่มเติมว่าในช่วงที่เงินหมุนเวียนไม่พอจำนำข้าว ให้กระทรวงพาณิชย์กู้เงินจาก ธ.ก.ส.เพิ่มเติมได้
ทั้งนี้ ธ.ก.ส.ได้เรียกเงินที่กระทรวงพาณิชย์กู้เพิ่มว่าเป็นเงินสำรองจ่ายจำนำข้าว ซึ่งเป็นคนละก้อนกับเงินสภาพคล่องที่ ธ.ก.ส.ได้ใช้ไปในโครงการรับจำนำก่อนหน้านี้แล้ว 9 หมื่นล้านบาท
สำหรับเงินสำรองจ่ายจำนำข้าวของ ธ.ก.ส.ได้ใช้ไปแล้วจำนวน 1.15 แสนล้านบาท ทำให้เงินที่ใช้ในโครงการรับจำนำข้าวทั้งหมดสูงกว่า 6 แสนล้านบาท
นอกจากนี้ ครม.ยังเปิดช่องให้ ธ.ก.ส.ใช้เงินสำรองในโครงการรับจำนำได้สูงถึง 3 แสนล้านบาท เพื่อให้แน่ใจว่ามีเงินเพียงพอจ่ายรับจำนำข้าวนาปรังที่กำลังดำเนินการอยู่ในขณะนี้